شبيكى لبيكى

شبيكى لبيكى اغنيه مصريه الفها بديع خيرى و لحنها زكريا احمد و غناها صالح عبد الحى سنة 1928

المؤلف:بديع خيرى

الملحن؛زكريا احمد

المغنى:صالح عبد الحى

 كلمات 

شبيكى لبيكى ..عبد و ملك ايديكى

فى هواكى بيشاكى.. ولا يصعبش عليكى

شبيكى لبيكى

.....

انا اراهن بعينيا ..و مسوجر كسبانه

فى الأصل انتى حوريه .. م الجنه و هربانه

سهيتى رضوان .. و فتحتى الفردوس

مين قال دول اجفان .. دا النبل و دا القوس

يا حواجبك يا عنيكى .. شبيكى لبيكى

.....

احلف لو لفينا..فى الدنيا بزييتها

علا احسنها جنينه .. لتقول لك وردتها

ما بقاش ليا وجود .. و منين املا العين

بوجودك  يا خدود .. انا اروح منك فين

خدتينى فى رجليكى.. شبيكى لبيكى

.....

انتى الشمس ضرورى.. جبتيها و قلتى لها

خدى حبه من نورى .. قمتى اتبرعتى لها

من يومها علاطول .. و انتو بقيتو اصحاب

تفتكرك و تقول.. سبحان الوهاب

انا منك و اليكى..شبيكى لبيكى

.....

شبيكى لبيكى.. عبد و ملك ايديكى

فى هواكى بيشاكى.. و لا يصعبش عليكى

شبيكى لبيكى

لينكات برانيه

 يوتيوب صالح عبد الحى شبيكى لبيكى 1928  (صوت بس)

https://m.youtube.com/watch?v=GSJc1_gd5pI

 يوتيوب صالح عبد الحى شبيكى لبيكى 1928 مع الكلمات

https://m.youtube.com/watch?v=hIzZ26YN0xI
مصادر

تصنيف:اغانى باللغه المصريه
تصنيف:كلمات اغانى